[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii










Bucureşti, 06.10.2010





                                                        Nr.23/239/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea Legii nr.111/1996 privind desfăşurarea în siguranţă, reglementarea, autorizarea şi controlul activităţilor nucleare, transmis cu adresa nr.P.L.x. 464 din 14 septembrie 2010.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.
PREŞEDINTE,

Iulian Iancu

                                                        Nr.23/239/2010
R A P O R T

asupra proiectului de Lege modificarea Legii nr.111/1996 privind desfăşurarea în siguranţă, reglementarea, autorizarea şi controlul activităţilor nucleare



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege modificarea Legii nr.111/1996 privind desfăşurarea în siguranţă, reglementarea, autorizarea şi controlul activităţilor nucleare, transmis cu adresa nr.P.L.x. 464 din 14 septembrie 2010, înregistrat la comisie sub nr.23/239 din 15 septembrie 2010.


Consiliul Legislativ, cu avizul nr.380/07.04.2010, avizează favorabil proiectul de lege cu observaţii şi propuneri preluate de iniţiator.



Senatul, în  şedinţa din 8 septembrie 2010, a adoptat proiectul de lege.



Comisia juridică, de disciplină şi imunităţi şi Comisia pentru apărare, ordine publică şi siguranţă naţională, cu avizele nr.P.L.x.464/22.09.2010, respectiv nr.P.L.x.464/28.09.2010, au avizat favorabil proiectul de lege.

Proiectul de lege are ca obiect de reglementare modificarea alineatului (2) al articolului 34 şi a punctului 6 al anexei nr.3 din Legea nr.111/1996 privind desfăşurarea în siguranţă, reglementarea, autorizarea şi controlul activităţilor nucleare, republicată, cu modificările ulterioare, astfel încât, alături de reprezentanţii Inspectoratului General al Poliţiei Române, să aibă drept de control şi reprezentanţii structurilor teritoriale subordonate acestuia, în vederea desfăşurării în bune condiţii a activităţii specifice.



Membrii Comisiei pentru industrii şi servicii au examinat proiectul de lege în şedinţa din 6 octombrie 2010 şi au hotărât, în unanimitate, să propună Plenului Camerei Deputaţilor adoptarea acestuia, în forma adoptată de Senat.



La lucrările comisiei au participat invitaţi din partea Comisiei Naţionale pentru Controlul Activităţilor Nucleare: doamna Borbala Vajda – preşedinte.



La lucrările comisiei au fost prezenţi 24 de deputaţi din totalul de 26 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Mircea Marin
Consilieri parlamentari,
Silvia Vlăsceanu
Isabela Robe

